КОМИ РЕСПУБЛИКАСА ЮРАЛЫСЬЛÖН ИНДÖД

**Коми Республикаса экономика сöвмöдан министерство йылысь**

Шуа:

1. Вынсьöдны Коми Республикаса экономика сöвмöдан министерство йылысь положение содтöдын индöм серти.

2. Коми Республикаса экономика сöвмöдан министерстволы лэдзны босьтны министрöс нёль вежысьöс, на лыдын министрöс öти медводдза вежысьöс.

3. Тайö Индöдыс вынсялö сiйöс кырымалан лунсянь.

Коми Республикаса Юралысь В.Торлопов

Сыктывкар

2009 вося август 11 лун

90 №

ВЫНСЬÖДÖМА

Коми Республикаса Юралысьлöн

2009 во август 11 лунся 90 №-а Индöдöн

(содтöд)

Коми Республикаса экономика сöвмöдан министерство йылысь

**ПОЛОЖЕНИЕ**

І. Панас

1. Коми Республикаса экономика сöвмöдан министерство (водзö – Министерство) лоö Коми Республикаса олöмö пöртысь власьт органöн, кодi лöсьöдö да збыльмöдö социально-экономическöя сöвмöм анализируйтан, стратегическöя планируйтан да прогнозируйтан юкöнын, сьöм политика юкöнын, асшöр удж сöвмöдан, Коми Республикаса экономика сöвмöдан, инвестиция удж, потребительяслöн рынок, удж йитöдъяс, социальнöя ёртасян, уджысь мынтысян юкöнын (Коми Республикаса государственнöй гражданскöй служащöйяслы уджысь мынтысьöм кындзи) государственнöй политика, лöсьöдö республиканскöй торъя мога уджтасъяс, нуöдö Коми Республикаса экономика мобилизуйтöм кузя удж, а сідзжö лоö Коми Республикаса олöмö пöртысь власьт уполномочитöм органöн, кодi Коми Республикалы коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын нуöдö государствосянь контроль (дöзьöр).

2. Министерство аслас уджын мыджсьö Россия Федерацияса Оланподув да Коми Республикаса Оланподув, федеральнöй оланпасъяс да Коми Республикаса оланпасъяс, Россия Федерацияса да Коми Республикаса мукöд нормативнöй правовöй акт, а сiдзжö тайö Положение вылö.

3. Министерство вöчö ассьыс уджсö кыдзи ас кежас, сiдзи и олöмö пöртысь федеральнöй власьт органъяскöд, Коми Республикаса олöмö пöртысь власьт органъяскöд, Коми Республикаса государственнöй органъяскöд, меставывса асвеськöдлан органъяскöд, общественнöй öтувъяскöд да мукöд организациякöд йитöд кутöмöн.

4. Министерстволöн инпасыс – Сыктывкар.

ІІ. Уджмогъяс, удж

5. Министерство урчитöм удж юкöнын збыльмöдö татшöм уджмогъяс, удж:

1) социально-экономическöя сöвмöм анализируйтан, стратегическöя планируйтан да прогнозируйтан юкöнын:

а) анализируйтö Коми Республикаса социально-экономическöй сöвмöмлысь тенденцияяс, мый подув вылын дасьтö Коми Республикаса Правительстволы республикаса экономикаын да социальнöй юкöнын серпас йылысь быдкварталса да вося докладъяс, пыртö экономикаса верктуя отрасльяс сöвмöдöм кузя вöзйöмъяс, а сiдзжö экономическöй процессъясöн веськöдлан методика кузя вöзйöмъяс;

б) Коми Республикаса Юралысьлöн да Коми Республикаса Правительстволöн тшöктöм серти экономическöя подулалö республикалысь социально-экономическöй сöвмöмсö отрасльяс да мутасъяс серти, пыртö экономическöй вежсьöмъяс нормативно-правовöя бурджыка могмöдöм кузя вöзйöмъяс, сöвмöдö рынок инфраструктура да рыночнöй экономика, дасьтö Министерстволöн компетенцияö пырысь юалöмъяс кузя экономическöй йитöдъяс юкöнын сёрнитчöм да артмöдчöм балаяс;

в) колана министерствояскöд да Коми Республикаса олöмö пöртысь власьт мукöд органкöд лöсьöдö Коми Республикаса социально-экономическöя сöвмöдан государственнöй прогнозъяс;

г) колана министерствояскöд да Коми Республикаса олöмö пöртысь власьт мукöд органкöд лöсьöдö Коми Республикаса социально-экономическöй сöвмöдан стратегия проект да видзöдö сiйöс олöмö пöртöм бöрся;

д) аслас компетенцияын участвуйтö промышленносьтлöн перспективнöй, сöвмысь отрасльяслы отсöг сетöм кузя мероприятиеяс лöсьöдöмын да найöс збыльмöдöмын, паськöдö промышленнöй производстволысь тöварнöй тэчас, выльмöдö промышленносьтлысь производственнöй вынйöр, пыртö уджö инновация уджтасъяс;

е) быд во дасьтö Россия Федерацияса Федеральнöй Собраниелы Россия Федерацияса Президентлöн быдвося посланиеяслысь медшöр положениеяс Коми Республикаын збыльмöдöм кузя мероприятиеяс план балаяс да стратегическöя планируйтан да прогнозируйтан юкöнын Коми Республикаса Правительстволöн мероприятиеяслысь öтувъя план, а сiдзжö видзöдö найöс олöмö пöртöм бöрся;

ж) участвуйтö экономическöй ёртасьöм, экономическöй йитöдъясöн веськöдлан механизм сöвмöдöмын да бурмöдöм, Россия Федерацияса субъектъяскöд да йöзмуса партнёръяскöд экономическöй ёртасьöм кузя вöзйöмъяс дасьтöмын;

з) аслас компетенцияын дасьтö вöр-ва ресурсъясöн тöлкöн вöдитчан да ресуръяс видзтан экономическöй механизм кузя вöзйöмъяс;

и) участвуйтö структурнöй, промышленнöй да инновация политика лöсьöдöмын да сiйöс подулалöмын да сылысь механизмъяс збыльмöдöмын;

2) сьöм политика юкöнын:

а) сетöм компетенцияын веськöдлö Коми Республикаса олöмö пöртысь власьт органъяслöн уджöн, медым лöсьöдны да пöртны олöмö Коми Республикаса Правительстволысь бюджетнöй да вот политика;

б) пыртö Коми Республикаса республиканскöй бюджет балалысь чöжöс да рöскод да Коми Республикаса консолидируйтöм бюджетлысь прогноз артмöдöм кузя вöзйöмъяс, Коми Республикалöн республиканскöй бюджетса сьöм тöлкöн да бура видзöм да бюджеткостса йитöдъяс бурмöдöм кузя вöзйöмъяс;

в) видлалö Коми Республикаса республиканскöй бюджетö мынтысьöмъяс кузя вот кокньöдъяс индöм йылысь ходатайствояс;

г) дасьтö вот кокньöдъяс индöм да (либö) киритöм кузя вöзйöмъяс индöм да индыны планируйтöм вот кокньöдъяслысь социальнöй да (либö) экономическöй бурлун донъялöмсö тöд вылö босьтöмöн;

д) донъялö вот кокньöдъяс сетöмысь Коми Республикаса республиканскöй бюджетлысь сьöм бырöмсö, дасьтö сетöм вот кокньöдъяслысь социальнöй да (либö) экономическöй бурлунсö донъялöм йылысь своднöй отчёт;

е) дасьтö региональнöй вот да öктас, а сiдзжö мукöд вот да öктас серти, мый серти Россия Федерацияса субъектъяслы сетöма вот кокньöдъяс индöм вылö право, вот кокньöдъяс босьтöм вылö инвестиция удж нуöдысь субъектъяслысь правояс подулалöм йылысь öтувъя кывкöртöд;

ж) анализируйтö лыдпасъяс, кутшöмъяс петкöдлöны Коми Республикаын сьöмöн олöм, а сiдзжö мукöд тшупöда бюджетъяскöд да бюджетö пырттöм фондъяскöд йитöдъяс;

з) тöдмалö да, кор колö, сетö бюджетнöй да вотöн веськöдлан юкöнын Россия Федерацияса мукöд субъектлысь опыт паськöдöм кузя вöзйöмъяс;

и) ёртасьö вкладчикъяслысь да акционеръяслысь правояс дорйöм кузя Федеральнöй общественно-государственнöй фондкöд, видлалö шыöдчöмъяс, письмöяс, норасьöмъяс да корöмъяс торъя йöзсянь, кодъяс пикö воисны Коми Республика мутасын финансöвöй компанияяслöн шогмытöм уджысь, мынтö компенсация индöм Фондса сьöм тшöт весьтö Коми Республика мутасын олысь гражданалы, кодъяслы вöчöма ущербсö финансöвöй компанияяслöн праволы лöсявтöг уджалöмöн;

к) анализируйтö Коми Республика мутасын коммерческöй банкъяслысь удж, дасьтö республикаын банковскöй система йылысь аналитическöй юöр;

3) инвестиционнöй политика юкöнын:

а) лöсьöдö Коми Республикаын Коми Республикаса министерствояскöд да олöмö пöртысь власьт органъяскöд инвестиционнöй политика, лöсьöдö да пöртö олöмö инвестиционнöй активносьт кыпöдöм кузя мераяс, кыскö Россияса да йöзмуса инвестицияяс, индö наöн вöдитчан медшöр туйвизьяс;

б) веськöдлö Коми Республикаса олöмö пöртысь власьт органъяслöн республикаса экономикаö суйöрсайса инвестицияяс кыскöм кузя да инвестиционнöй политика юкöнын войтыркостса финансöвöй организацияяскöд йитöд кутöм кузя уджöн;

в) индöм ногöн донъялö овмöс нуöдысь субъектъяслöн инвестиционнöй вöзйöмъяслысь бурлунсö, отсалö инвестиционнöй проектъяс дасьтöмын да лöсьöдöмын, нуöдö Коми Республика мутасын инвестиционнöй проектъяс збыльмöдöмлысь мониторинг;

г) веськöдлö Коми Республикаса олöмö пöртысь власьт органъяслöн республикаö инвестицияяс кыскöм кузя да Коми Республикалы бур инвестиционнöй имидж лöсьöдöм кузя уджöн;

д) дасьтö Коми Республикаса республиканскöй бюджет да мукöд источникъяс тшöт весьтö асшöр удж нуöдысь субъектъяслöн инвестиция проектъяслы государствосянь отсöг сетöм кузя вöзйöмъяс;

е) участвуйтö заимствованиеяслöн бур политика нуöдöм кузя вöзйöмъяс дасьтöмын содтöд инвестиционнöй ресурсъяс кыскöм могысь;

ж) кутö йитöд Россияса да войтыркостса рейтингöвöй агентствояскöд, сы лыдын кырымалö войтыркостса рейтингöвöй агентствояскöд сёрнитчöмъяс (артмöдчöмъяс) да сетö налы Коми Республикалы кредитнöй рейтингъяс сетöм да отсалöм вылö колана юöр;

з) котыртö инвестиция проектъяслы конкурсъяс Коми Республикаса республиканскöй бюджет тшöт весьтö государствосянь отсöг сетöм вылö;

и) участвуйтö овмöс нуöдысь субъектъяскöд ёртасян юкöнын сёрнитчöм да артмöдчöм балаяс дасьтöмын Коми Республикаса социально-экономическöя сöвмöдан уджтас серти инвестиция балаяс (объектъяс, мероприятиеяс) олöмö пöртан юкöнын;

4) уджтасöн торъя могöн планируйтан юкöнын:

а) организационно-методическöя веськöдлö да координируйтö Коми Республика мутасын федеральнöй торъя мога уджтасъяс олöмö пöртöм кузя Коми Республикаса министерствояслöн да олöмö пöртысь власьт мукöд органлöн уджöн;

б) котыртö öчереднöй финансöвöй во вылö федеральнöй торъя мога уджтасъяс финансируйтöм могысь, кутшöмъяс вынаöсь Коми Республика мутасын, федеральнöй бюджетысь ассигнованиеяс вылö бюджетнöй заявкаяс лöсьöдöм кузя удж;

в) лöсьöдö нормативнöй правовöй да мукöд акт балаяс, кутшöмъяс урчитöны Коми Республикаын республиканскöй да ведомственнöй торъя мога уджтасъяс дасьтан, вынсьöдан да олöмö пöртан юалöмъяс;

г) сетö Коми Республикаса олöмö пöртысь власьт органъяслы республиканскöй торъя мога уджтас концепцияяс да балаяс, ведомственнöй торъя мога уджтас балаяс лöсьöдöм кузя методическöй отсöг;

д) нуöдö республиканскöй торъя мога уджтас концепцияяслысь да балаяслысь, ведомственнöй торъя мога уджтас балаяслысь экспертизаяс, дасьтö на серти кывкöртöдъяс;

е) лöсьöдö республиканскöй торъя мога уджтасъяс лыддьöг, мый вöзйыссьö финансируйтны öчереднöй финансöвöй воын да планöвöй кадколастö Коми Республикаса республиканскöй бюджетысь;

ж) нуöдö республиканскöй торъя мога уджтасъяслысь да ведомственнöй торъя мога уджтасъяслысь реестр;

з) индöм ногöн донъялö республиканскöй торъя мога уджтасъяс олöмö пöртöмлысь бурлунсö да ведомственнöй торъя мога уджтасъяс олöмö пöртöмлысь бурлунсö;

и) нуöдö Коми Республика мутасын вына федеральнöй торъя мога уджтасъяс олöмö пöртöмлысь мониторинг;

5) наукалы да инновация уджлы отсöг сетан юкöнын:

а) нуöдö наука да инновация юкöнлысь мониторинг да öнiя серпаслысь да сöвмöмлысь анализ;

б) лöсьöдö да збыльмöдö Коми Республикаса олöмö пöртысь власьт мукöд органкöд öтув Коми Республика мутасын инновация уджлы государствосянь отсöг сетöм кузя мероприятиеяс;

в) индöм ногöн конкурс серти бöрйö инновация проектъяс, кодъяс кöсйöны босьтны Коми Республикаса республиканскöй бюджетлöн сьöм тшöт весьтö государствосянь отсöг;

г) индöм ногöн нуöдö Коми Республикаса республиканскöй бюджет тшöт весьтö инновация проектъяслысь экспертиза;

д) лöсьöдö Коми Республикаса республиканскöй бюджет тшöт весьтö инновация проектъяслы государствосянь отсöг сетöм кузя вöзйöмъяс;

е) организационно-техническöя могмöдö Коми Республикаса экономическöй сöвет бердын Наука да инновация удж сöвмöдöм кузя ведомствокостса комиссиялысь удж;

ж) индöм ногöн котыртö наука туялан юкöнын Коми Республикаса Правительстволысь премияяс индöм да сетöм кузя удж;

з) индöм ногöн финансируйтö Коми Республикаса Правительство да наука туялöмъяслы отсöг сетан фондъяс костын кырымалöм артмöдчöмъяс олöмö пöртöм вылö индöм рöскод;

и) индöм ногöн лöсьöдö Коми Республикаса республиканскöй бюджет тшöт весьтö финансируйтöм наука да туялан уджъяслысь темаяс лыддьöг;

6) йöзлы отсасян политика юкöнын:

а) участвуйтö йöзлысь олан тшупöд кыпöдöмын да налысь чöжöс содтöмын Коми Республикаса экономическöй да финансöвöй позянлунъяс артыштöмöн;

б) котыртö удждон мынтöмын уджйöз бырöдöм кузя Республиканскöй ведомствокостса комиссиялысь удж;

в) нуöдö Коми Республикаса социальнöй юкöнлысь мониторинг да öнiя серпаслысь да сöвмöмлысь анализ;

г) анализируйтö олысьяслы сетан мынтысяна услугаяслысь ыдждасö да донсö, сы лыдын мый сетöма бюджетнöй учреждениеясöн;

д) нуöдö Коми Республикаса республиканскöй бюджет тшöт весьтö финансируйтан Коми Республикаса йöзлысь дзоньвидзалун видзан, йöзöс велöдан, йöзöс социальнöя могмöдан, культура, национальнöй политика, спорт да мортöс ёнмöдан учреждениеяслысь мониторинг да уджын медшöр петкöдланторъяслысь анализ;

7) потребительскöй рынок сöвмöдан юкöнын:

а) Коми Республикаса Правительстволöн тшöктöм серти петкöдлö Коми Республикалысь интересъяссö войтыркостса да регионкостса тшупöдын, участвуйтö вузасьöм да экономическöй ёртасьöм йылысь артмöдчöмъяс дасьтöмын да кырымалöмын;

б) дасьтö сиктса олан пунктъясын вузасян да олысьясöс бытöвöя могмöдан юкöнын овмöс нуöдысь субъектъяслы государствосянь отсöг сетан юалöмъяс кузя вöзйöмъяс;

в) Коми Республикаса Правительстволöн тшöктöм серти участвуйтö регионса, регионкостса да федеральнöй тшупöдын йöзлы колана тöваръяслöн ярмангаяс, выставкаяс котыртöмын да нуöдöмын;

г) лöсьöдö да нуöдö торйöн вузасян рынокъяслысь реестр;

8) ичöт предпринимательство юкöнын:

а) сетö отсöг Коми Республикаын ичöт да шöр предпринимательство субъектъяслы;

б) веськöдлö Коми Республикаса олöмö пöртысь власьт органъяслöн отраслькостса уджöн Коми Республикаын ичöт предпринимательство сöвмöдан государственнöй политика нуöдöмын;

в) анализируйтö Коми Республикаын ичöт предпринимательство сöвмöдан тшупöд да государствосянь сылы отсöг сетан мераясöн вöдитчöмсö;

г) лöсьöдö да пöртö олöмö Коми Республикаса олöмö пöртысь власьт органъяскöд ичöт предпринимательстволы государствосянь отсöг сетан торъя мога республиканскöй уджтасъяс;

9) оланiн стрöитан, Россияса бур климатическöй регионъясö Коми Республикаса йöзöс овмöдан юкöнын:

а) нуöдö Коми Республикаса олысьясöс Ылi Войвыв районъясысь да накöд öткодялöм местаясысь мöдлаö овмöдöм кузя уджтасъяслысь да проектъяслысь мониторинг;

б) анализируйтö оланiн рынок, дасьтö гражданалы, кодъяслы колö бурмöдны олан условиеяс, отсöг сетöм кузя вöзйöмъяс;

в) котыртö олысьяслы ипотекаöн оланiн вылö кредит сетöм кузя удж;

г) нуöдö Коми Республика мутасын торъя олан пунктъяс бырöдöмöн лыддьöм кузя удж;

д) котыртö торъя категория гражданалы, кодъяслы колö бурмöдны олан условиеяс, социальнöй сьöм мынтöмъяс кузя удж;

10) Коми Республика мутас социально-экономическöя сöвмöдöмлысь мониторинг нуöдöм:

а) нуöдö Коми Республика мутас социально-экономическöя сöвмöдöмлысь мониторинг да анализ;

б) дасьтö Коми Республикаса экономикалöн муниципальнöй сектор сöвмöдан прогноз;

в) отсалö меставывса асвеськöдлан органъяслы Коми Республика мутас социально-экономическöя сöвмöдöмлысь стратегия да уджтасъяс лöсьöдöмын;

г) участвуйтö Коми Республикаса Правительстволöн уджын республикалысь мутас сöвмöдан юалöмъяс кузя уджтас да план балаяс дасьтöмын;

д) аслас компетенцияын отсалö меставывса асвеськöдлан органъяслы методика боксянь да консультацияясöн;

11) Коми Республикаса экономика отрасльяслысь кадрöвöй вынйöр видзан да сöвмöдан юкöнын:

а) анализируйтö Коми Республикаын экономика отрасльяслысь кадръяссö да квалифицируйтöм кадръясын коланлунсö;

б) лöсьöдö Коми Республикаса экономика отрасльын торъя колана кадръяслысь öтув колана прогноз да найöс дасьтан профиль республикалöн социально-экономическöй сöвмöмлысь аскиалунсö да демографиялысь серпассö тöд вылö босьтöмöн;

в) организационно-техническöя могмöдö Коми Республикаса экономическöй сöвет бердын кадрöвöй политика, удж йитöдъяс, удж видзан да йöзöс уджöн могмöдан юалöмъяс кузя ведомствокостса комиссиялысь удж;

г) участвуйтö Россия Федерацияса субъектъяслöн олöмö пöртысь власьт органъяслöн компетенцияын, кыдзи индöма законодательствоын, Коми Республикаын вылыс, шöр да улыс тшупöда уджсикасö велöдан учреждениеясын уджалысь кадръясöс да специалистъясöс дасьтан (выльысь велöдан) мында да туйвизьяс сöгласуйтöм кузя уджын экономика отрасльясын квалифицируйтöм кадръясын водзö вылö коланлунсö тöд вылö босьтöмöн;

д) отсалö лöсьöдны организацияясса кадрöвöй вынйöр сöвмöдан, Коми Республикаса экономикалöн отрасльясса организацияяслы веськöдлан кадръяс дасьтан да фирма пытшкын персонал велöдан система;

е) дасьтö уджсикасö велöдан система удж рыноклöн коланлун серти вайöдöм кузя, Коми Республикаса экономика отрасльяслысь организацияяс кадръясöн могмöдан да персонал сöвмöдан юкöнын нормативнöй правовöй база бурмöдöм кузя вöзйöмъяс;

ж) индöм ногöн кутö йитöдъяс Коми Республикаса государственнöй власьт органъяскöд, государственнöй органъяскöд, меставывса асвеськöдлан органъяскöд, Коми Республикаын организацияяскöд Коми Республикаса кадрöвöй политикалысь медшöр туйвизьяс лöсьöдiгöн да олöмö пöртiгöн организацияясса персонал кадръясöн могмöдан да сöвмöдан, Коми Республикаса экономика отрасльяслы веськöдлысь кадръяс дасьтан юкöнын;

з) котыртö «Россия Федерацияса йöзкост овмöс организацияяслы веськöдлысь кадръяс дасьтöм йылысь» Россия Федерацияса Президентлысь 1997 во июль 23 лунся 774 №-а Индöд олöмö пöртöм серти Коми Республикаын предприятиеяслы да организацияяслы кадръяс конкурс серти бöрйöм, дасьтöм, выльысь велöдöм да налысь квалификация кыпöдöм кузя удж да участвуйтö специалистъяслысь тöдöмлунъясöн да кужанлунъясöн бурджыка вöдитчöм вылö веськöдöм мероприятиеяс лöсьöдöмын да олöмö пöртöмын;

и) организационно-техническöя могмöдö Россия Федерацияса йöзкост овмöс организацияяслы веськöдлысь кадръяс дасьтöм кузя Коми региональнöй комиссиялысь удж;

12) войвывса районъяс кузя государственнöй политика юкöнын:

а) дасьтö Россия Федерацияса войвыв регионъяс (мутасъяс) кузя государственнöй политика лöсьöдöмын да збыльмöдöмын вöзйöмъяс;

б) дасьтö да сетö Россия Федерацияса регионъяс сöвмöдан министерствоö дженьыд кадöн груз нуан Коми Республикаса районъясö олысьяслы, социальнöй юкöнса да оланiн да коммунальнöй овмöсса предприятиеяслы да организацияяслы торъя сикас ломтас да биару прöдукта нуöм йылысь юöръяс;

13) войтырöс доръян, мобилизация кежлö дасьтысян да государственнöй гусятор видзан юкöнын:

а) лöсьöдö да збыльмöдö Коми Республикаса экономикалысь мобилизуйтан план да тайö юкöнын веськöдлö методика боксянь;

б) Россия Федерацияса законодательство да Коми Республикаса законодательство серти видзö государственнöй гусятор да видзö юöрсö техническöя;

в) могмöдö уджсö режимно-секретнöй юкöдувлысь государственнöй гусятор видзан юкöнын законодательстволöн корöмъяс серти;

г) Министерствоын збыльмöдö войтырöс дорйöм кузя мероприятиеяс Коми Республикаын войтырöс доръян удж котыртöм да нуöдöм йылысь положение серти, мый вынсьöдöма Коми Республикаса Юралысьлöн 2008 во октябр 13 лунся 97 №-а Индöдöн;

14) удж кузя йитöдъяс, удж видзан да уджын социальнöй ёртасян система юкöнын:

а) индöм ногöн участвуйтö Коми Республикалöн государственнöй öтувъя предприятиеясса юрнуöдысьяслы чинъясын уджалöм да аттестуйтöм вылö конкурсъяс нуöдöм кузя комиссияса уджын;

б) законодательствоöн индöм компетенцияын дасьтö социальнöй да удж йитöдъяс юкöнын гарантияяс да компенсацияяс сетöм кузя гöгöрвоöдöмъяс да рекомендацияяс;

в) котыртö Коми Республикаса Правительство, Коми Республикаса профсоюзъяслöн федерация да Коми Республикаса промышленникъяслöн, асшöр уджалысьяслöн да удж сетысьяслöн союз костын социально-экономическöй юалöмъяс кузя региональнöй артмöдчöм бала дасьтöм кузя удж;

г) лöсьöдö Коми Республикаса Правительство, Коми Республикаса профсоюзъяслöн федерация да Коми Республикаса промышленникъяслöн, асшöр уджалысьяслöн да удж сетысьяслöн союз костын социально-экономическöй юалöмъяс кузя региональнöй артмöдчöм олöмö пöртöм кузя мероприятиеяс план кузя вöзйöмъяс;

д) организационно-техническöя могмöдö Социальнöй да удж йитöдъяс ладмöдöм кузя республиканскöй куимладорсянь комиссиялысь, Коми Республикаса экономическöй сöвет бердын кадрöвöй политика, удж йитöдъяс, удж видзöм да уджöн могмöдöм кузя ведомствокоста комиссиялысь уджсö;

е) индöм ногöн уведомительнöя регистрируйтö отрасльса (отраслькостса) тарифнöй да мукöд артмöдчöм, коллективнöй сёрнитчöм, коллективъясын удж кузя вензьöмъяс;

ж) индöм ногöн отсалö коллективъясын удж кузя вензьöмъяс ладмöдöмын;

з) законодательствоöн индöм пöрадок серти участвуйтö социальнöй ёртасьöм подув вылын уджысь мынтысьöм бурджыка регулируйтöмын;

и) збыльмöдö Коми Республика мутасын удж видзан юкöнын государственнöй политика да удж условиеяс да удж видзöм бурмöдан ведомственнöй торъя мога уджтасъяс;

к) лöсьöдö да пöртö олöмö удж условиеяс да удж видзöм бурмöдан дыр кадся республиканскöй торъя мога уджтасъяс да ведомственнöй торъя мога уджтасъяс да видзöдö найöс олöмö пöртöм бöрся;

л) дасьтö Коми Республикаса Правительстволы Коми Республикаын удж условиеяс да удж видзöм йылысь да найöс бурмöдöмын мераяс йылысь быдвося докладъяс;

м) индöм ногöн нуöдö Коми Республика мутасын уджалысьяслы, сы лыдын организацияясса юрнуöдысьяслы, а сiдзжö уджöн могмöдысьяслы – асшöр уджалысьяслы удж видзöм кузя велöдчöмъяс, прöверитö, кутшöмöсь налöн тöдöмлунъясыс удж видзöмын, а сiдзжö велöдö, кыдзи производство вылын доймöмъяслы сетны медводдза отсöг, нуöдö удж видзöм кузя инструктаж, удж места вылын стажировкаяс;

н) сетö Коми Республика мутасын уджалысь организацияяслы удж условиеясöн да удж видзöмöн могмöдöм кузя, производственнöй доймалöмъяслы да уджсикас серти висьöмъяслы профилактика нуöдöм кузя методическöй да консультацияясöн отсöг;

о) индöм ногöн участвуйтö производство вылын неминуча лоöмторъяс видлалöмын;

п) индöм ногöн котыртö да нуöдö Коми Республика мутасын уджалысь организацияясын удж условиеяс да удж видзöм бурмöдöм вылö быдвося республиканскöй смотр-конкурсъяс;

р) индöм ногöн Коми Республика мутасын нуöдö удж условиеяслысь государственнöй экспертиза;

с) нуöдö удж условиеяс кузя уджалан местаяслысь аттестация да вынсьöдö, лöсялö-ö государственнöй нормативнöй корöмъяслы удж видзöм кузя лöсьöдöм уджыс;

т) чукöртö да видлалö уджöн могмöдысьяслысь, кодъяс уджсö нуöдöны Коми Республика мутасын, удж условиеяс да удж видзöм йылысь юöр;

у) нуöдö ведомствопытшса государственнöй контроль сы кузя, кыдзи Коми Республикаса государственнöй öтувъя предприятиеясын, кодъясöн организационно-методическöя веськöдлö да уджсö координируйтö Министерство, кутчысьöны удж законодательствоö да удж право нормаяс кутысь мукöд нормативнöй правовöй актö;

ф) чукöртö Коми Республикаса олöмö пöртысь власьт органъясöн ведомствопытшса государственнöй контроль кузя мероприятиеяс нуöдöм йылысь юöр сы серти, кыдзи Коми Республикаса государственнöй öтувъя предприятиеясын да Коми Республикаса государственнöй учреждениеясын кутчысьöны удж законодательствоö да удж право нормаяс кутысь мукöд нормативнöй правовöй актö;

х) индöм ногöн лöсьöдö Министерствоса уджалысьяслöн уджлы безопаснöй условиеяс да видзö налысь уджсö;

ц) дасьтö социальнöй ёртасьöм бурмöдöм кузя да сiйöс сöвмöдöмын медшöр туйвизьяс кузя вöзйöмъяс;

ч) индöм ногöн участвуйтö социальнöй ёртасян отрасльса (отраслькостса) артмöдчöмъяс республиканскöй тшупöдын лöсьöдöмын да кырымалöмын;

15) Коми Республикаса республиканскöй бюджетысь финансируйтан учреждениеясса уджалысьяслы уджысь мынтысян система бурмöдан юкöнын (Коми Республикаса государственнöй гражданскöй служащöйяслы уджысь мынтысьöм кындзи):

а) анализируйтö, кыдзи Коми Республика мутасын вöдитчöны уджысь мынтысян юалöмъяс кузя законодательствоöн;

б) дасьтö Коми Республикаса республиканскöй бюджет тшöт весьтö финансируйтан организацияясын уджысь мынтысян система бурмöдöм кузя вöзйöмъяс (Коми Республикаса государственнöй гражданскöй служащöйяслы уджысь мынтысьöм кындзи);

в) лöсьöдö Коми Республикаса республиканскöй бюджет тшöт весьтö финансируйтан организацияясын уджысь мынтысьöм регулируйтан юкöнын Коми Республиккаса Правительстволысь правовöй акт балаяс (Коми Республикаса государственнöй гражданскöй служащöйяслы уджысь мынтысьöм кындзи);

г) законодательствоöн индöм компетенцияын дасьтö уджысь мынтысян юалöмъяс кузя гöгöрвоöдöмъяс да вöзйöмъяс;

16) государственнöй коланлун вылö вузöс вайöм, уджъяс вöчöм, услугаяс сетöм вылö заказъяс иналöм бöрся видзöдан юкöнын:

а) индöм ногöн видзöдö, кыдзи государственнöй заказчикъяс, уполномочитöм орган либö торъя организация, конкурснöй, аукционнöй либö котировочнöй комиссияяс, Коми Республикаса олöмö пöртысь власьт уполномочитöм орган заказъяс иналöм кузя Коми Республикаса официальнöй сайт нуöдöмын, Коми Республикаса олöмö пöртысь власьт уполномочитöм орган заказъяс иналан кывкöртöдъяс кузя кырымалöм государственнöй контрактъяслöн реестр нуöдöмын кутчысьöны государственнöй коланлун вылö вузöс вайöм, уджъяс вöчöм, услугаяс сетöм вылö заказъяс иналöм йылысь Россия Федерацияса законодательствоö да Россия Федерацияса да Коми Республикаса мукöд нормативнöй правовöй актö;

б) законодательствоöн урчитöм случайяс дырйи нуöдö прöверкаяс сы вылö, кыдзи муниципальнöй заказчикъяс, конкурснöй, аукционнöй либö котировочнöй комиссияяс кутчысьöны муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналöм йылысь Россия Федерацияса законодательствоö да Россия Федерацияса мукöд нормативнöй правовöй актö;

в) видлалö государственнöй да муниципальнöй заказъяс иналысьяслысь норасьöмъяс государственнöй да муниципальнöй заказчикъяслöн, уполномочитöм органлöн, конкурснöй, аукционöй либö котировочнöй комиссиялöн вöчöмтор (вöчтöмтор) вылö;

г) видлалö öти поставщик (исполнитель, пöдрачик) дорын заказъяс иналöм йылысь государственнöй да муниципальнöй заказчиклысь шыöдчöмъяс законодательствоöн урчитöм случайяс дырйи;

д) Россия Федерацияса законодательствоöн индöм мераясöн вöдитчö заказъяс иналан юкöнын законодательство торкалöмъяс бырöдöмын;

е) видлалö государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын административнöй торкалöмъяс йылысь делöяс;

17) Министерстволöн мукöд мог:

а) организацияяслы, кодъясöн организационно-методическöя веськöдлö да налысь уджсö координируйтö, котыртö да могмöдö пöжарысь видзчысян мераяс дасьтöмöн да збыльмöдöмöн;

б) кутö йитöд олöмö пöртысь федеральнöй власьт органъяскöд Министерстволысь торъя уджмогъяс олöмö пöртöм вылö федеральнöй бюджетысь сьöм кыскöм кузя;

в) участвуйтö быдвося Статистическöй уджъяс нуöдан региональнöй план лöсьöдöмын, дасьтö государственнöй власьт органъясöс экономико-статистическöй юöрöн могмöдöм вылö Коми Республикаса республиканскöй бюджетлысь рöскод финансируйтан пöрадок да сьöм ыджда кузя вöзйöмъяс;

г) участвуйтö государственнöй власьт федеральнöй органъяскöд, Рытыв-Войвыв федеральнöй кытшса регионъяслöн государственнöй власьт орагнъяскöд, «Рытыв-Войвыв» ассоциацияöн веськöдлысьяскöд Коми Республикалысь йитöдъяс бурмöдан методъяс да формаяс индöмын да подулалöмын;

д) законодательство серти индö, кутшöм ломтас колö Коми Республика мутасын предприятиеяслы да ломтасöн уджалысь установкаяслы;

е) индöм ногöн Коми Республикалы сетöм правояссö юклö öтувъя технологияяс либö öтувъя технологияяслöн юкöн вылö, мый лöсьöдöма Коми Республикаса республиканскöй бюджетлöн тшöт весьтö либö сэтысь сьöм босьтöмöн, мый сетсьö Коми Республикаса экономика сöвмöдан министерствоö государственнöй контарктъяс, мукöд контракт кузя уджысь мынтысьöм вылö, бюджетнöй сметаяс финансируйтöм вылö, а сiдзжö субсидияясöн;

ж) мукöд право кутыськöд öтув Коми Республикалы да индöм йöзлы öтув сетöм правояссö юклö öтувъя технологияяс либö öтувъя технологияяслöн юкöн вылö, мый лöсьöдöма Коми Республикаса республиканскöй бюджетлöн тшöт весьтö либö сэтысь сьöм босьтöмöн, мый сетсьö Коми Республикаса экономика сöвмöдан министерствоö государственнöй контарктъяс, мукöд контракт кузя уджысь мынтысьöм вылö, бюджетнöй сметаяс финансируйтöм вылö, а сiдзжö субсидияясöн;

з) индöм ногöн примитö Коми Республикаса государственнöй власьт мукöд органкöд öтув йöзмуса делегацияяс, кодъяс воöны Коми Республикаö;

и) Министерстволöн компетенцияö пырысь юалöмъяс кузя лöсьöдö правовöй акт балаяс;

к) Министерстволöн компетенция пырысь юалöмъяс кузя öтувтö законодательствоöн вöдитчан практика, лöсьöдö Коми Республика мутасын сiйöс олöмö пöртöм кузя вöзйöмъяс да сетö найöс Коми Республикаса Юралысьлы да Коми Республикаса Правительстволы видлалöм вылö;

л) аслас компетенцияын да индöм ногöн видзöдö, кыдзи Коми Республикаын пöртсьöны олöмö экономика сöвмöдöм кузя правовöй актъяс;

м) индöм ногöн збыльмöдö государственнöй заказ лöсьöдöм, иналöм кузя государственнöй заказчиклысь удж (торгъяс нуöдöм кындзи);

н) индöм ногöн урчитöм удж юкöнын кырымалö государстволы коланлун вылö, сы лыдын Министерстволы коланлун вылö, вузöс вайöм, уджъяс вöчöм, услугаяс сетöм вылö государственнöй контрактъяс;

о) видлалö гражданалысь вöзйöмъяс, шыöдчöмъяс да норасьöмъяс да примитö на серти колана мераяс законодательствоöн индöм кадколастö, примитö гражданаöс сэтшöм Министерстволöн компетенцияö пырысь юалöмъяс кузя;

п) индöм ногöн юöр серти кутö йитöдъяс государственнöй власьт органъяскöд, меставывса асвеськöдлан органъяскöд, организацияяскöд;

р) пыр йöзöдö аслас уджын тöдчана туйвизьяс йылысь йöзöс юöртан средствоясын, йöзöдö пресс-релизъяс;

с) индöм ногöн котыртö да участвуйтö конгрессъясын, семинаръясын, выставкаясын да Министерстволöн компетенцияö пырысь юалöмъяс кузя мукöд мероприятиеын;

т) законодательство серти нуöдö Министерстволöн уджын артмöм архив документъяс комплектуйтöм, видзöм, учёт нуöдöм да вöдитчöм кузя удж;

у) индöм ногöн Министерстволöн веськöдлöмувса Коми Республикаса государственнöй öтувъя предприятиеясöн организационно-методическöя веськöдлö, налысь уджсö координируйтö.

6. Министерстволöн сылы урчитöм уджмогъяс збыльмöдöм вылö эм право:

1) индöм ногöн корны да босьтны Министерстволöн компетенцияö пырысь юалöмъяс кузя решениеяс примитöм вылö колана юöр Коми Республикаса государственнöй власьт органъяссянь, меставывса асвеськöдлан органъяссянь, небюджетнöй фондъяссянь да организацияяссянь;

2) индöм ногöн корны Министерстволöн уджö пырысь юалöмъяс туялöм могысь наукаса да мукöд организацияöс, учёнöйясöс, специалистъясöс;

3) лöсьöдны урчитöм удж юкöнын координационнöй да сöвещательнöй органъяс (комиссияяс, сöветъяс, группаяс, коллегияяс), сы лыдын ведомствокостса;

4) сетны юридическöй кывкутысьяслы да торъя йöзлы Министерстволöн уджö пырысь юалöмъяс кузя гöгöрвоöдöмъяс;

5) аслас компетенцияын лэдзны нормативнöй правовöй актъяс (тшöктöдъяс, инструкцияяс), а сiдзжö методическöй индöдъяс да гöгöрвоöдöмъяс;

6) индöм ногöн мöдöдны государственнöй власьт лöсялана органъясö, сы лыдын право видзан органъясö, материалъяс да вöзйöмъяс, кутшöмъяс инмöны организацияяслы, налöн чина йöзлы, а сiдзжö торъя йöзлы, налöн уджын кö торкöма Россия Федерацияса законодательство да Коми Республикаса законодательство, медым примитны лöсялана решениеяс;

7) Коми Республикаса Правительстволöн корöм серти петкöдлыны Министерстволöн компетенцияö пырысь юалöмъяс кузя Коми Республикалысь интересъяс регионкостса да войтыркостса тшупöд вылын;

8) индöм ногöн индыны ведомственнöй наградаяс да сетны найöс урчитöм уджын ыджыд вермöмъясысь гражданалы да юридическöй кывкутысьяслы.

III. Удж котыртан пöрадок, организационнöй тэчас

7. Министерствоöн веськöдлö Коми Республикаса экономика сöвмöдан министр (водзö – министр), индö чинö да мездö чинысь Коми Республикаса Юралысь.

Министр сöмын ачыс кывкутö Министерство водзö пуктöм уджмогъяс збыльмöдöмысь да урчитöм удж юкöнын государственнöй политика олöмö пöртöмысь.

Министрлöн эмöсь вежысьяс, кодъясöс Россия Федерацияса законодательствоöн да Коми Республикаса законодательствоöн индöм пöрадок серти индöны чинö да мездöны чинысь.

Министрöс вежысьяс уджалöны Министерство нимсянь доверенносьттöг министрöн индöм правояс да могъяс серти.

Кор министрыс мыйкö дыра абу, сэки сылысь могъяссö збыльмöдö министрöс медводдза вежысь, а кор абу министрöс медводдза вежысь – министрлöн решение серти министрöс вежысьяс пиысь öти.

Кор эм министрлöн прöст чин, сэки министрлысь могъяс сетöм йылысь решение примитö Коми Республикаса Юралысь.

8. Министерстволысь медыджыд штат лыд индö Коми Республикаса Правительство.

Министерстволöн тэчас юкöдувъясöн лоöны веськöдланiнъяс да юкöнъяс татшöм медшöр туйвизьяс кузя:

1) социально-экономическöя сöвмöм стратегическöя планируйтан да прогнозируйтан юалöмъяс кузя;

2) Коми Республикаса бюджет да вот политика лöсьöдан да збыльмöдан юалöмъяс кузя;

3) Коми Республикаын ичöт предпринимательство сöвмöдöмын отсöг сетан юалöмъяс кузя;

4) Коми Республикаса производство, инновация да наука вынйöрöн, вöр-ва, удж, материальнöй да сьöм ресурсъясöн бурджыка вöдитчöм могысь социально-экономическöй юкöн вылö государствосянь веськöдлан да туйдöдан формаяс да методъяс кузя;

5) Коми Республикаса социально-экономическöя сöвмöмлысь аскиа лунсö тöд вылö босьтöмöн Коми Республикаса экономика отрасльяс квалифицируйтöм кадръясöн могмöдан юкöнын мераяс лöсьöдöм да збыльмöдöм кузя;

6) инвестиция да инновация уджö ышöдан мераяс лöсьöдöм да збыльмöдан, Россияса да суйöрсайса инвестицияяс кыскан, Россияса, суйöрсайса да войтыркостса финансöвöй (кредитнöй) организацияяскöд ёртасян уджтасъяс лöсьöдан да збыльмöдан юалöмъяс кузя;

7) муниципальнöй юкöнъясса социально-экономическöй сöвмöмлöн мониторинг кузя;

8) Коми Республикаын оланiн политикалöн торъя туйвизьяс лöсьöдöм кузя;

9) удж да йöзлы отсöг сетöм кузя;

10) сьöм, право боксянь да организационнöй юалöмъяс кузя.

Веськöдланiнъясö пырöны юкöнъяс.

9. Министр:

1) веськöдлö Министерстволöн уджöн öткöн веськöдлöм подув вылын;

2) сетö Министерство аппаратлысь медуна уджалысь лыд да уджысь мынтысян фонд йылысь вöзйöмъяс;

3) юклö могъяс аслас вежысьяс костын;

4) индöм штат лыд да уджысь мынтысян фонд серти вынсьöдö Министерствоса аппаратлысь тэчас, штатнöй расписание, а сiдзжö вынсьöдö Коми Республикаса республиканскöй бюджетын индöм бюджетнöй обязательствояслöн лимитъяс да бюджетнöй ассигнованиеяс серти бюджетнöй смета;

5) урчитö могъяс да индö Министерство тэчаслöн юкöдувса юрнуöдысьяслысь кывкутöм;

6) индöм ногöн вынсьöдö Министерстволöн тэчасса юкöдувъяс йылысь положениеяс, а сiдзжö Министерствоса уджалысьяслысь чина инструкцияяс да чина регламентъяс;

7) Министерствоса уджалысьясöс примитö удж вылö да мездö удж вылысь;

8) Россия Федерацияса законодательство да Коми Республикаса законодательство серти решайтö государственнöй служба йылысь юалöмъяс, кутшöмъяс йитчöмаöсь Министерствоын государственнöй гражданскöй службакöд;

9) аслас компетенцияын йöзöдö нормативнöй правовöй актъяс (тшöктöдъяс, инструкцияяс), а сiдзжö методическöй индöдъяс да гöгöрвоöдöмъяс;

10) законодательство серти вöдитчö Министерстволы сетöм финансöвöй да материальнöй ресурсъясöн;

11) доверенносьттöг петкöдлö Министерствоöс государственнöй власьт органъяскöд, Коми Республикаса государственнöй органъяскöд, меставывса асвеськöдлан органъяскöд да организацияяскöд йитöдын, ёрдын, сетö дöверенносьтъяс, восьтö банкъясын Министерстволысь тшöтъяс, законодательствоöн индöм пöрадок серти вöчö сделкаяс да мукöд юридическöй удж;

12) индöм ногöн пыртö Министерстволöн компетенцияö пырысь юалöмъяс кузя оланпас пыртысь да мукöд правовöй акт балаяс;

13) решайтö Министерствоса уджалысьяс пиысь кодöс чирыштны дисциплина торкалöмысь да кодöс ошкыны, индöм ногöн сетö Министерствоса уджалысьяслы ыджыд вермöмъясысь Россия Федерацияса государственнöй наградаяс да Коми Республикаса государственнöй наградаяс;

14) вынсьöдö Министерство уджлысь регламент;

15) аслас компетенцияын видзö государственнöй гусятор кутысь юöръяс;

16) сöгласуйтö Коми Республикаса государственнöй öтувъя предприятиеясса юрнуöдысьясöс чинö индöм да чинысь мездöм кузя, организационно-методическöя веськöдлö сэтшöм предприятиеöн, кодлысь уджсö Министерство координируйтö, а сiдзжö сöгласуйтö, вежö да бырöдö накöд уджалан сёрнитчöмъяс;

17) федеральнöй законодательство да Коми Республикаса законодательство серти збыльмöдö мукöд уджмог.

10. Министерство видзöм вылö рöскодыс могмöдсьö сьöмöн Коми Республикаса республиканскöй бюджет сьöм тшöт весьтö.

11. Министерство лоö юридическöй кывкутысьöн, сылöн эм Коми Республикалöн государственнöй канпаса да коми да роч нима аслас печать, индöм образеца мукöд печать, штамп да бланк, Россия Федерацияса законодательство серти восьтöм тшöтъяс.

 Исакова 31 345 пас